গুগল ছবি
গুগল ছবি বা গুগল ইমেজেস (পূর্বে গুগল ইমেজ সার্চ ) হলো গুগলের মালিকানাধীন একটি সার্চ ইঞ্জিন যা ব্যবহারকারীদের জন্য ওয়ার্ল্ড ওয়াইড ওয়েবে থাকা ছবি খুঁজেতে সাহায্য করে। ২০০০ সালের ফেব্রুয়ারিতে জেনিফার লোপেজের পরা ভার্সাচের সবুজ পোশাকের ছবির চাহিদার কারণে এটি ১২ জুলাই, ২০০১ সালে চালু করা হয় ২০১১ সালে, প্রতিলোম ছবি সন্ধান কার্যকারিতা যোগ করা হয়। যেখানে কোনও ছবি সন্ধান করার সময়, প্রতিটি মিলে থাকা ছবির সংক্ষেপচিত্র প্রদর্শিত হয়। ব্যবহারকারী সংক্ষেপচিত্রে ক্লিক করলে, ছবিটি বড় আকারে প্রদর্শিত হয় এবং সেই ওয়েবপৃষ্ঠাটি দেখতে পারেন যেখানে ছবিটি ব্যবহার করা হয়েছে।